b'\n_START_ARTICLE_\nDev Patel\n_START_SECTION_\nBiografija\n_START_PARAGRAPH_\nDevas Patelis gim\xc4\x97 1990 m. baland\xc5\xbeio 23 d. Londone, ind\xc5\xb3 kilm\xc4\x97s emigrant\xc5\xb3 \xc5\xa1eimoje. Jo t\xc4\x97vai Anita ir Rad\xc5\xbeas gim\xc4\x97 Nairobyje, emigravo \xc4\xaf JK ir \xc4\x8dia susituok\xc4\x97._NEWLINE_Devas lank\xc4\x97 Longfildo prad\xc5\xbeios mokykl\xc4\x85 (angl. Longfield Primary School), paskui Vaitmoro vidurin\xc4\x99 mokykl\xc4\x85 (angl. Whitmore High School), kurioje lank\xc4\x97 dramos pamokas._NEWLINE_Nuo 2000 m. lank\xc4\x97 Reiners Leino akademijoje (angl. Rayners Lane Academy) tekvondo ir 2006 m. kovo 11 d. i\xc5\xa1kovojo juod\xc4\x85 dir\xc5\xbe\xc4\x85. Devas dalyvavo \xc4\xafvairiuose nacionaliniuose ir tarptautiniuose tekvondo \xc4\x8dempionatuose ir 2004 m. Pasaulio tekvondo \xc4\x8dempionate Dubline peln\xc4\x97 bronzos medal\xc4\xaf._NEWLINE_Devo Patelio aktoriaus karjera prasid\xc4\x97jo 2007 m., kai buvo pakviestas TV serialo jaunimui Skins per\xc5\xbei\xc5\xabr\xc4\x85. Po s\xc4\x97kmingos per\xc5\xbei\xc5\xabros jis gavo JK gyvenan\xc4\x8dio musulmono jaunuolio i\xc5\xa1 Pakistano Anvaro Kharalo (angl. nwar Kharral) vaidmen\xc4\xaf. Serialas, pasakojantis apie Bristolio jaunimo gyvenim\xc4\x85 sulauk\xc4\x97 didelio pasisiekimo JK ir t\xc4\x99s\xc4\x97si du sezonus._NEWLINE_2008 m. Devo sukurtas pagrindinis filmo L\xc5\xab\xc5\xa1nyno milijonierius vaidmuo \xe2\x80\x93 D\xc5\xbeamalas Malikas, aktoriui atne\xc5\xa1\xc4\x97 pasaulin\xc4\xaf pripa\xc5\xbeinim\xc4\x85. Filmas peln\xc4\x97 film\xc5\xb3 festivali\xc5\xb3, kino akademij\xc5\xb3 apdovanojimus ir nominacijas, o Devas 2009 m. peln\xc4\x97 geriausio jauno atlik\xc4\x97jo (aktoriaus) apdovanojim\xc4\x85.'